text: Църквата Сен Жермен де Пре на няколко пъти е била разрушавана, така че до съвременниците ни не е достигнала първоначалната постройка. През 1000-та година църквата се построява почти изцяло наново. Оттогава камбанарията над входа в тази дълга базилика става важна част от гледката на града. Сводът на църквата дал възможност над входа да се постои кръгла галерия, която след това станала задължителен елемент от построяването на готическите катедрали.
  От осми век църквата Сен Жермен де Пре заедно с абатството, което носело същото име, е била известна като най-влиятелната храмова институция в християнския свят. Тя се подчинявала само на папата, и ръководела седемнадесет хиляди манастира в цяла Европа. Библиотеката на храма и абатството била една от най-редките в света, но по време на революцията била напълно унищожена.